

**GRADSKO VIJEĆE**

KLASA: 334-03/16-01/03 ***P R I J E D L O G***

URBROJ: 2186/18-02/1-19-156

U Ludbregu, 31. siječnja 2019. godine

Temeljem članka 35. Zakona o lokalnoj i područnoj (regionalnoj) samoupravi (NN br.33/01,60/01 – *vjerodostojno tumačenje*, 129/05, 109/07, 125/08, 36/09, 150/11, 144/12. 19/13 – *pročišćeni tekst*, 137/15, 123/17) i članka 33. Statuta Grada Ludbrega („Službeni vjesnik Varaždinske županije“ br. 23/09, 17/13, 40/13 – *pročišćeni tekst, 12/18, 55/18-pročišćeni tekst*), Gradsko vijeće Grada Ludbrega, 12. sjednici održanoj 31. siječnja 2019. godine, donosi

**O D L U K U**

**o usvajanju Strategije pametnog grada**

Članak 1.

Ovom odlukom usvaja se Strategija pametnog grada.

Članak 2.

Strategija razvoja pametnog grada izrađuje se i provodi s ciljem primjene pametnih rješenja kako bi se građanima poboljšala kvaliteta života, dostupnost informacija te kako bi se građani uključili u procese upravljanja gradom. Grad Ludbreg odlučio se za izradu strateškog dokumenta s ciljem implementacije pametnih rješenja u sva područja društvenog, poslovnog i javnog života.

Članak 3.

Ova Odluka stupa na snagu prvog dana od dana objave u „Službenom vjesniku Varaždinske županije“.

Predsjednik Gradskog vijeća:

Antun Šimić

OBRAZLOŽENJE PRIJEDLOGA ODLUKE

**o usvajanju Strategije pametnog grada**

Grad Ludbreg je u sklopu projekta "Development of strategic cross-border cooperation between Letenye, Ludbreg and Prelog" (DESCO), sufinanciranog iz programa Europske teritorijalne suradnje Interreg V-A Mađarska-Hrvatska 2014.-2020. pristupio izradi Strategije razvoja pametnog grada. Strategija razvoja pametnog grada izrađuje se i provodi s ciljem primjene pametnih rješenja kako bi se građanima poboljšala kvaliteta života, dostupnost informacija te kako bi se građani uključili u procese upravljanja gradom. Grad Ludbreg odlučio se za izradu strateškog dokumenta s ciljem implementacije pametnih rješenja u sva područja društvenog, poslovnog i javnog života.

Razlozi za donošenje Strategije su poboljšanje kvalitete života građana i privlačnosti Grada Ludbrega za posjetitelje, evidentiranje postojećih nedostataka u segmentu pametnog upravljanja i primjene informacijsko komunikacijskih rješenja, ispitivanje stavova, mišljenja i potreba građana oko uvođenja pametnih rješenja, povećanje efikasnosti usluga koje grad kao jedinica lokalne samouprave pruža spram građana, osiguravanje primjene informacijsko-komunikacijske tehnologije s ciljem poboljšanja životnog standarda građana i utvrđivanje strateških ciljeva, prioriteta i mjera te načina njihove implementacije.

Ciljevi koji se trebaju ostvariti ovom Strategijom odnose se na uspješno i efikasno upravljanje gradom, povećanje efikasnosti gradske uprave, izrađenu paletu sustavnih i obuhvatnih pametnih rješenja i mjera, uvođenje pametnih rješenja za unaprjeđenje infrastrukture, gospodarstva, obrazovnog sustava, javnih usluga i turističke ponude Grada Ludbrega, stvaranje podloge za pripremu i apliciranje projekata prema EU te na stvaranje podloge za razvoj koordinirane, sustavne i strateški usmjerene suradnje na lokalnoj, regionalnoj i državnoj razini s partnerima iz drugih jedinica lokalne i područne (regionalne) samouprave iz Hrvatske i inozemstva.

Programska polazišta na kojima se temelji izrada i provedba Strategije su dobro upravljanje, primjena informacijsko komunikacijske tehnologije, pametna rješenja, modernizacija sustava upravljanja i povećanje razina usluga koje grad pruža građanima kao korisnicima. Osnovni cilj izrade Strategije jest postizanje integriranog i zaokruženog pristupa u implementaciji pametnih rješenja za ključne suvremene izazove s kojima se Grad i njegovi građani suočavaju u svakodnevici kroz planiranje i implementaciju paleta integriranih pametnih rješenja.

Obzirom na sve navedeno predlaže se Gradskom vijeću usvajanje ove Odluke u predloženom tekstu.